
Culegere de exerciţii poetice 



CIFRELE AU ÎNCEPUT SĂ VIBREZE 



mi-am încărcat buzunarele 
cu cifre şi pătrate 
şi am vâslit hoinar 
pe străzi 

Ia fiecare colţ al liniei curbe 
a vieţii 

aruncam cu cercuri şi triunghiuri 

în mulţime şi ele rezonau 

cu cifre am pavat şoseaua iar 

sub paşii mei 

au început să vibreze 

când mi-am umplut plămânii 

de ele 

s-au convertit în litere 
şi am descins pe 

drumul poeziei. 

1979 {„NăzuinţC\ nr. 26-27, 1980) 

Florentin Smanuulache 



A SCRIE SCRIERE 



Trăiesc într-un singur 
cuvânt: 

a scriere Scriere 

Ci înainte de cuvânt, 
cu creierul 
în mâna dreaptă, 
dau o raită 
prin suflet. 




Culegere de exerciţii poetice 



MIORIŢA 



Coboară ciobanii la şes 
direct din baladă. 

Mioriţele se-ntorc la doinele lor- 
şi sună din tălăngi, 

sună din tălăngi odele limbii române. 

La stână câinii latră tăcerea, tă- 
cerea, tăce- 

Coboară ciobanii de pe munţi 
direct în inimile noastre. 

Florentin Smarandache 



MARELE ZID ROMÂNESC 



Moneda noastră de schimb 
este zborul 

Om lângă om, 

floare lângă floare, 

lucrăm la Marele Zid Românesc 

de înălţare 

Culegere de exerciţii poetice 



MAMA LATINĂ ŞI TATA CEL DAC 



întoarcerea pruncului în mamă, 
întoarcerea mamei în mamă 
şi-n mamă şi-n mamă 
până la Mama Latină 
şi Tata cel Dac 



Iată 

drumul invers al luminii 
către răsărit, 
iată zborul păsării 
înapoi în ou. 




Florentin Smarandache 



AM TRĂIT FIECARE TABLOU 



De cum s-a deschis expoziţia 
am intrat pe rând 
în tablouri, 

şi cu greu îmi aduceam aminte 
să mai ies. 

Am trăit fiecare tablou. 

îmi luasem cu mine 
toate emoţiile 

însă până la urmă le-am uitat 
pe acolo. 

O parte din tablouri le-am reprodus 
pe retină, iar altele 
le-am împachetat frumos 
în creier. 

Am trăit fiecare tablou 

La plecare, culorile strigau 
strigau frenetic după inimă - 
ca după un hoţ 
Şi muream 

muream în fiecare tablou. 




Culegere de exerciţii poetice 



FEMEIE CARE PLÂNGI ÎN VERSUL MEU 



Femeie care plângi în versul meu 
şi-ntinzi cuvintele pe drumuri, 
în suflet ai aprins trei lumânări 
la capul mortului din mine. 

Şi putrezind pe dinăuntru 
să înfloreşti afară. 

Căci toate se trezesc întrebătoare: 
din ce lebădă ieşit-ai oare? 

Florentin Smarandache 



EMINESCIENI TEI ÎN PALIDE HEMORAGII... 



In memoriam 



Eminescieni tei 
în palide hemoragii 
de frunze. 

Pe boltă stelele merg 
în vârful picioarelor. 
Buciumul sună şters 
din marele clopot 
al tăcerii. 

Şi ea nu vine, 
nu mai vine... 

Culegere de exerciţii poetice 



SUSUR DE APE 



întinde - mână alba - 
părul bălai 
spre soarele tău 
te cuprinde lumina 
în clinchete aurii 

ascultă - susur de ape - 
sting focul meu prin vreme 
din piept răsar mărgăritare 
mireasmă dorului tău 

priveşte - val de iarbă 
desfăşurat în amorţire - 
se strecoară văpaia. 




Florentin Smarandacfie 



NAŞTERE 



Lumina îşi ridică 
poalele în brâu. 

Se-nţeapă în brazi 
cerul 

şi simt încet cum despărţirile 
ne risipesc. 

La un capăt de cărare 
o cabană opreşte 
în răcoare. 

Când un copil aleargă de-i iese sufletul 
prin urechi. 




Culegere de exerciţii poetice 



NOI FÂNTÂNI SÂPÂM PENTRU LUMINA 



Căutătura de aur 
a soarelui. 

In arături adânci ţarina 
deschide gura, 
lăstarii pe margine 
cresc 

în sensibilitate, 
îmboboceşte 
grădiniţa din vale 
de copii atâţia... 

Şi noi fântâni săpăm 
pentru lumină. 

Florentin Smaramlache 



ALERGARE ÎN NOAPTE 



O furtună insulară 
îşi varsă măruntaiele 
pe umerii mei de cadavru, 
privirea-i oarbă 
mătură umbre fugare. 

In gheare întunecate 
un suflet se zbate, 
păsări anonime 
aleargă în noapte. 

Pe un cer de smalţ 
cu turle brune 
dureri iraţionale 
pălmuiesc nefiinţa din mine 
să-şi regleze temperatura 
cerând un nume de floare. 




Culegere de exerciţii poetice 



Un ceas se întoarce, 
libelula ideii ţâşneşte, 
timpul deschide 
fereastra unei clipe 
şi se uită la mine. 
împing în depărtare 
casele şi stâlpii 
iar şoseaua o întind 
după cotitură... 
Spinarea zilei se ţese 
peste ceaţa vârfului 
şi respir - 
mai colorat. 




Florentin Smarandache 



ABISURI 



La un capăt al luminii 
genunea - ţesută de gol - 
desumflă buza groasă a nopţii. 
De teamă, Terra, 
plină cu bube de-narmare 
luând bombe drept pastile 
la durerile de cap, 
s-a înfăşurat în cer. 

Infinitu-a fost ajuns... 




Culegere de exerciţii poetice 



SĂ PRIND DE MÂNĂ TIMPUL 



Fuge năprasnic 
pc tălpile mele 
cărarea 

şi-un crivăţ încins 
mă sfarmă-n două, 
prin bălţi adânci 
şchioapătă 

strada... nestrada... strada... 

Dar gonesc, gonesc 
să prind de mână 
timpul. 




Florentin Smanmdache 



APARENŢE 



Mă culc ades pe o saltea 
de vise. 

De la ziuă împrumut 
câteva dimineţi 
pentru drumul meu 
care întotdeauna 
sfârşeşte în tine. 

Speranţele îmi pun ochelari 
de mărire 
şi simt cum largul 
se prelinge în oceane, 
văd mireasa verii 
nuntind cu mine. 

Dar izvorul în care 
mă scald 
este de fum, 
oglinzile încep să sece; 
nu pot să mai culeg 
fete de nu tar. 

Acum, dorul meu 
fotografiază dureri. 




C alegere de exerciţii poetice 



ELOGIU SUFERINŢEI 



Pe un decor dc beznă stinsă 
ale mele moi poeme 
- încărcate de melancolie 
ca ramurile, iarna, de zăpadă - 
aduc elogiu suferinţei 
presărând flori dulci în lacrimi. 

Dar o, mamă, te implor 
nu mă naşte inc-o dată! 

Ca un Drum spre infinit 
e bulevardul meu de contemplaţii, 
şi niciodată n-o să-i dau dc capăt, 
dar nici că vreau 
a suferi de la-nceput! 

Ferice fie al meu fiu 
ce nu se va mai naşte. 

Florentin Smaranclache 



VINUL PICURĂ-N PAHARE AMINTIRI 



Desfac o sticlă plină 
de doruri posomorâte 
şi vinul picură-n pahare 
amintiri. 

De obediente gânduri 
eu atârn senin 
(în aer spânzurat) 
şi-o flacără-de-cântec 
izbucneşte-n gât. 




Culegere de exerciţii poetice 



DIAVOL IŢA 



Tu iadul ai adus 

în aste păcătoase vorbe 

şi semeni 

în auz 

durere, 

amăgirile 

în voce mi se scaldă. 

Doar seara lângă sobă 
suflu de mai multe ori 
în suflet 
să nu se stingă 
să nu se stingă. 




Florentin Smarcuulache 



PĂSĂRILE SUNT OARE ORBITE 
DE LUMINĂ? 



Agăţat în cui stă 
astrul, acolo 
pe firmament. 

In sângele albastru 

al cerului 

clocotesc stele 

iar deasupra foşnesc din aripi 

albatroşi. 

Zbârnâie gărgăunii mulţi 
ai unui gând: 

păsările sunt oare orbite 
de lumină? 

valurile izbesc marea? 




( u lege re de exerciţii poetice 



METAMORFOZE SOLDATULUI CĂZUI 



Tună a ploaie grea de plumb 
peste albul pământ. 

Sub vânt de hidrogen 
goarnele aruncă 
semnale - cuţite. 

Umbrela păcii s-a rupt, 
pe soldatul de fier 
orc negre curg. 

In această apă grea 
ca un arbore toamna 
a ruginit şi-a căzut 
prins de-a războiului şenilă 
soldatul de plumb. 

Pescăruşii din inimi 
i-au zburat. 

Lumea a murit 
şi-a rămas stăpân 
pe câmpul de luptă. 

Ciorile îl învăluie 
erau, erau, 
în hora insuportabilă 
a celor neînsufleţiţi, 
pletele nasc negre 
erau, erau, 
o nouă furtună. 

Scutul de sânge 
îl apără 

dc dorul fierbinte 










Florentin Smarandache 



din trupul rece al său. 

Armate se preumblă 
prin arterele sale 
dar nu le lasă 
să atace afară. 

Şi-n umbra amară 
a corpului gol 
braţul dezvelit 
prin forţă 
în fiul său. 

Nu are nevoie de cuvinte, 
pentru cadavrele de mâine 
racheta ochilor trimite 
mesaje roşii, galbene, albastre. 
Materia prin vene 
îşi scurge întunericul. 

Planeta lung, 
s-a răsturnat în cer, 
soarele-a pitit luna 
şi-a fugit şi el. 

Printre ferigi sălbatice 
acoperit de mantia morţii ‘ 
soldatului de lut 
din frunte 

un cireş i-a crescut. 

Scara lui, de crengi fiindă, 
înalţă un suflet 
cu aripa frântă 
să-I anine de-o stea. 




Culegere de exerciţii poetice 



FRUNZELE UITĂRII 



S-au aşternut 
în parcul inimii 
pe iarba gândurilor, 
una câte una, 
frunzele uitării, 
casele au adormit 
în fum, 

nu mai visează 
copacul din frunte, 
stelele din ramuri 
s-au desprins 
şi-au căzut 
două câte două, 
a rămas agăţată 
în vârful norilor 
bătrână luna 
cu cearcăne de noapte, 
florile s-au închis 
pe marginea zărilor 
una câte una. 

Govora , 1979 




Florentin Smaranclache 



SUNETUL CULORILOR 



pentru A. Rimbaud 



Raze lungi 
aruncă din răsare 
astrul 
de înţeapă 
linişti adormite 
şi aprinsul ROŞU 
parcă râde 
în sfere nalte se aude 
ALBASTRUL 
din viori cum cântă. 
Privirea VERDE 
a câmpiei 

strigă şi cheamă la viaţă, 
un ALB incolor 
tace 

sub a zilei 
lebădă moartă. 

Bolnav ca tristeţea 
GALBENUL apus 
suspină, 

în paşi grei se-apropie 
bocind 

vocea serii NEAGRĂ 
prin grădină. 




Culegere de e.x erei ţii poetice 



ECONOMIE DE SPIRIT 



V-aţi găsit să construiţi temple 
tocmai din păsări, 
pentru cărămizi. 

Puneţi pasăre pe pasăre şi 
le bateţi aripile 
în cuie. 

Dar nu-i nimic, 
o să zburaţi voi cu 
cărămizile. 




Florentin Snuinuulache 



POEZIE 



Chemare clin adânc spre sol... 
Plin pământu-acum de-albine. 
Vrăbii albe ies din mine. 

Prin sânge, inimi râd sonor. 

Ziua se scaldă în ore. 
Seamănă scântei de lumină. 
Zambile inundă-n grădină 
Fluvii de doine şi dor. 




Culegere de exerciţii poetice 



CONTINUITATE 



Au tors bătrânii / din fluier dc os 
caiere nesfârşite / de grai românesc 
şi şnur cu tricolor / la inimi / au legat. 

Hambarele-s doldora / de timp strămoşesc. 

Curg orele reci / ale vremii trecute 
spre limita caldă / a zilei dc vară. 

Izvoare lungi / de braţe-s/' captate 
în hidrocentrala noastră / ţară. 

{„Ora planetei", 1980) 

Florentin Snuirundachc 



ANTICHITATE 



Pe deal, printre spice-apar 
Vechii romani zeiţi în zale, 

Iar fiii falnici în formare 
Din trunchi de trupuri azi răsar. 

Se-aprinde o carte 
Ce-o scrie dorul, 

Dă timpul la o parte 
Şi smulge viitorul. 

O oră sacră sus am prins. 

In zborul meu spre poezie 
Aprind negurei făclie 
Lampa mea de jar nestins! 

Se-aprinde o carte 
Ce-o scrie dorul, 

Dă timpul la o parte 
Şi smulge viitorul. 




Culegere de exerciţii poetice 



GEOMETRIE POETICĂ 



Timp înalt în sfera joasă. 

Brazii drepţi zvâcnesc spre cer din frunţi 
Se-aşează sfat de munţi ? 

Cronicar e valul mării. 

în toamne dragi cu zile în culori 
Când stele ne sărută din nori 
Se sfarmă ceaţa-n asfinţit. 

Prin sucul din viţa de neam 
Cu rădăcini înfipte în rai 
Revarsă viaţa dulcele grai... 

Stropeşte cu sânge un ram. 




Florentin Snummdache 



URME PRIN LEGENDE 



Cu litere mari, zidite de noi, 
Pe scenele lumii, printre eroi. 
Lăsaţi veacului un nume. 

Prin legende puneţi urme. 

Pe cer, penele aurite, 

In foc, coloane infinite. 




Culegere ele exerciţii poetice 



PODURI DE OSEMINTE 



Libertăţii i s-a pus pc cap 
coroană înroşită în foc, 

Ţării Unite i s-a tăiat braţul. 
Dreptatea a fost trasă pe roată. 
Au fost ucişi vlăstarii 
legii creştine 
până la cel mai mic... 

Şi din rămăşiţele aceste 
durat-au 

poduri de oseminte 
peste vreme. 




Florentin Smanuulache 



SPRE ÎMPLINIRE 



Un drum lung mă încercuieşte 
pe neaşteptate. 

Sunt la începutul lui, 
dar pornesc cu dreptul. 

In lanţuri, paşii se îndreaptă 
spre negură. 

Departe, prin ceaţa groasă, 
un punct alb, abia vizibil: 
o lumină - o ieşire din această intrare 
UN IDEAL. 

Tresar... 

Speranţele renasc: 
faţa mi se luminează, 
sângele se dezmorţeşte. 

Am găsit 

O URMA DE SCĂPARE. 

încerc să merg, 

şi picioarele-s de plumb... 

Vreau să fug 

şi mă prăbuşesc la pământ... 

Aş dori să zbor, 

şi aripile de ceară se topesc în soare... 
îmi răzbate doar gândul. 




Culegere de exerciţii poetice 



Fac un salt. 

înaintez ca melcul... Dar cât să mărşăiuicsc 
Implor timpul să mă ajute. 

Nici nu vrea s-audă... Parcă mai rău trece! 

Trebuie să îndur şi astfel soarta, 
dar imensitatea ei mă apasă. 

Merg înainte încet şi sigur, 
dar monotonia mă plictiseşte. 

Continui drumul nedrum... 
asperităţile lui mă rănesc. 

Mă simt împovărat de greutăţile sale, 
iar amintirile mă copleşesc. 

Şi totuşi, dacă nimeream altul? 

Caut un sfârşit... un sfârşit... 

Dar ce se află dincolo?... Un alt început? 

Şi ce surprize îmi va rezerva? 

Soarta îşi va spune cuvântul... 

(Vom trăi şi vom vedea... revedea...) 

Şi drumul meu sc pierde în neant... 

Sunt obosit; abia mă mişc; mă clatin; 
mă împiedic dc-un obstacol şi cad... 

Ochii mi se pironesc în gol. 

Mă sprijin, apoi cer ajutor. 

Şi totuşi mă ridic! 




Florentin Snuirandache 



Privesc în spate: 
până aici am reuşit! 

...Vremea curge lent, 
dar totuşi, curge. 

Au trecut ore. 

Trec zile. 

Vor trece luni, până când 
VOI REVENI şi 
VOI REGĂSI 
DRAGOSTEA MEA. 

Existenţa unui idol 
mă îmbărbătează. 

Visul se va împlini. 

Voi învinge! 

VOI ÎNVINGE!! 




Culegere de exerciţii poetice 



SIMŢURI PATRIOTICE 



I(VÂZ) 

Am deschis ochii de vultur 
în mine, până departe: 
cerul, plin de flăcări mov 
şi păsări moarte, 
căzuse pe stelele verzi 
ale acestui pământ, 
ce scânteiau 
în armuri ruginite, 
la suliţele cernite 
ale vremii recilor sori. 

n(AUZ) 

Când am deschis urechea 
la ora prezent-a trecutului 
plescăiau ciorile de fier 
muşcând din piatră, 
urlau apele 

revărsate de luna zilei 
despicând copacii cu frunţile ’naltc, 
gemea stânca 
prăvălită de mările oceane, 
plângea pământul! 




Florentin Smarandache 



III (MIROS) 

Prin duhoarea de aer albastru 
adulmecând înapoi 
urmele paşilor nici 
am mirosit carnea arzândă, 
dar vie 

a panterelor tăiate, 

fluviul de sânge colcăind adânc 

prin nările lor, 

\ ce emanau alb: iarbă, aer, 

libertate. 

IV (PIPĂIT) 

Printre frunze-nzăpezite 
v le-am pipăit mormintele 

vechi dar tari, schelete de porfir 
cu săbii în mâini, gloanţe în coaste, 
macii crescuţi din craniile lor. 
M-am atins şi pe mine, dar 
nu-mi venea să cred: Exist! 

Sunt născut din sânge şi pietre 
cu scuturi pe umerii drepţi! 



V (GUST) 

Prin seva dulce-a 
porumbeilor lăptoşi 
ce zboară tot mai mult 
cât mai departe, 
din tinere inimi 
am gustat, din trupul meu 
scăldat în vinul tulbure 
al viţei de neam, 
când m-am strâmbat 
la lună şi la sori. 




Culegere cie exerciţii poetice 



JOCUL APEI ÎN CERCURI 



Jocul apei în cercuri 
revărsa balauri coloraţi 
care scoteau răcnete 
aprinse 

din nările nemărginite. 
Negrise pământul, iar 
pedantele flori îşi închideau 
ferestrele într-un deşert 
infinit. 




Florentin Smarandache 



CÂND ASTRUL A COBORÂT 



Pe pământ oamenii 
se plângeau de prea 
puţină lumină. 

Şi au chemat Soarele! 
Când 

astrul a coborât 
pretutindeni s-a făcut 
întuneric 




Culegere de exerciţii poetice 



ILUMINARE 



Potecă ciudată în 
peştera sufletului meu. 

Mă plimb cu mâinele 
la spate şi 

stalactite mă înţeapă 
în cap. 

Pe lângă mine plutesc 
fiinţe imaginare 
şi mă întreb: 

fac parte din sufletul meu? 
Mă sperii de câţiva balauri. 
„Vai iubito, ce faci tu aici, 
nu ţi-c frig şi umezeală?' 1 
„Am găsit un loc mai uscat 11 
îmi răspunde. 

Şi eu caut în zadar 

că nu găsesc. 

îmi iau târnăcopul şi sparg 

peretele din tavan - 

să mai pătrundă soare! 

Florentin Smararulache 



DESPRINDERE 



în dimineaţă azurie 
pomii cu prietenii 
pe o cale întinsă 

spre eternitate. 

Fugi timpul, iar 

plaiul fumegând îşi arată 

colţii. 

Confraţii aveau torţe, 
pe când eu nu; 
ei le aprinseră 
şi mă lăsară înnămolit 
prin necunoaştere. 

O vreme, focul lor 
îmi călăuzi inimile 
până dispăru în 
neant. 

Rămas singur 
ţipai disperat din umbră 
după dânşii 
dar îmi răspunse gol 
ecoul; 

strigai iar, mai tare, şi 
nu auziră de fâlfâitul zborului. 
Atunci schimbai cărarea... 
la scurt timp începu să se 
lumineze! 




Culegere de exerciţii poetice 



DIN CER M-AU STRIVIT 



Am debarcat într-o 
expediţie a mea prin 
împărăţia liliputanilor. 
Cu priviri albe 
am intrat în- 
tr-un muşuroi; o vreme 
am vieţuit acolo, 
însă când să decolez 
din nou, 

tentacule terestre 
coborâte lung din cer 
m-au strivit. 




Florentin Smaratulache 



CREŞTERE 



După ce se sătura 
cutreierând lumile marine 
la suprafaţă, 
strecurându-şi ţepii prin 
ape unduioase, 
peştele se dădu la fund 
plănuind să crească. 

Se hrăni cât se hrăni: 
mancă pe unul 
devoră pe altul, 
înotă cât înotă: 
dădu din aripi în stânga 
ocoli dreapta 

până ajunge printre balene. 

înfruntă 

una, două... 

nu mai avea rival în mare. 
Când se întâlni cu el 
- peştele dintâi - 
se înghiţi şi aşteptă 
să crape. 

REVENIRE 



Cu gândul - soarc-n buzunar 
prin aripile vaste. 

Se ridicase lapidar 

peste pustiuri caste. 

La ceasul nou, curbat de lume, 
în umbre reci, apare 
Un tenebros porfir de spume... 
....nimfa căzu în mare. 

PROBLEMĂ PROPUSĂ 



Enunţ. 

Se cunosc versurile 
unui poet 

de mărime necunoscută x. 

Să se determine valoarea acestuia. 
Indicaţie. (Se dă una dintre metode.) 

Mai întâi se găsesc 

parametrii de care depinde x 

şi în ce relaţii se află cu ei, 

apoi se determină unitatea de măsură 

cu care este normat. 

Observaţie. 

Folosind procedee diferite de rezolvare 
s-ar putea să ajungeţi 
la alte soluţii. 

PENTRU CĂ... 



Cerul nu mai este cer 
pentru că 

are prea multe stele, 
cerul este cer 
pentru că are un singur 



soare. 

NECUNOSCUTE 

(ciclu) 



X 

Simbol al necunoaşterii 
cunoaşterii 



Poezie ermetică 
sau 

o exegeză a ei 



EPITAF PENTRU POET 
Aici nu zace nimeni, 
pentru că 
nu a murit nimeni, 
pentru că 

s-a născut din poezie. 

POEZIA A MURIT. URAA! URA A! 
(parodie) 



Omul este ca un cal 
iar măgarul zboară. 
Cărţile cântă pe nas. 
Stânca e din ceară.,. 

Idee este orice 
şi orice este idee: 
mutul vorbeşte, 
orbul plouă, 
lemnul iubeşte, 
gândurile ouă 



genune himeră diafan 
maşină celeste patru 
diabolic tertipuri profan 



Printre cifre şi roboţi 
(trăgând cortina din culise) 
avem nevoie de noi, 
avem nevoie de vise! 

